钦定古今图书集成/明伦汇编/官常典/第647卷 > 张戬
## 钦定古今图书集成/明伦汇编/官常典/第647卷 > 张戬

按《宋史张载传》：“载之弟戬，字天祺，起进士，知金堂县。
诚心爱人，养老恤穷，间召父老，使教督子弟，民有小
善，皆籍记之，以奉钱为酒食，月吉召老者饮劳，使其
子孙侍，劝以孝弟，民化其德，所至狱讼日少。熙宁初，
为监察御史里行，后称病待罪，出知公安县，徙监司
竹监，至举家不食笋。常爱用一卒，及将代，自见其人”
盗笋箨，治之无少贷。罪已正，待之复如初，略不介意。
其德量如此。卒于官。